32006D0473
L 187/35
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 5 юли 2006 година
за признаване на някои трети страни и на някои региони от трети страни за незасегнати от Xanthomonas campestris (всички патогенни за цитрусите щамове), Cercospora angolensis Carv. et Mendes или Guignardia citricarpa Kiely (всички патогенни за цитрусите щамове)
(нотифицирано под номер С (2006) 3024)
(2006/473/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално част А, раздел I, точки 16.2, 16.3 и 16.4 от приложение IV към него,
като има предвид, че:
(1)
За да позволи вносът в Общността на плодовете Citrus L., Fortunella Swingle, Poncirus Raf. и на техните хибриди с произход от трети страни или тяхното движение в Общността в съответствие с Директива 2000/29/ЕО, съгласно Решение 98/73/ЕО на Комисията от 8 януари 1998 г. за признаване на някои трети страни и някои региони на трети страни за незасегнати от Xanthomonas campestris (всички патогенни за цитрусите щамове), Cercospora angolensis Carv. et Mendes или Guignardia citricarpa Kiely (всички патогенни за цитрусите щамове) (2), някои трети страни и някои региони в трети страни се признаха за незасегнати от тези вредни организми.
(2)
Откакто е прието, Решение 98/83/ЕО е изменяно няколко пъти. За по-голяма яснота и по целесъобразност Решение 98/83/ЕО следва да се отмени и замени.
(3)
Нова Зеландия предостави официална информация, според която нейната територия е незасегната от Xanthomonas campestris и от Guignardia citricarpa. Следователно Нова Зеландия следва да бъде призната за страна, незасегната от тези вредни организми.
(4)
Южна Африка предостави официална информация, според която главните областни центрове Hartswater и Warrenton в провинция Northern Cape са незасегнати от Guignardia citricarpa. Следователно Южна Африка следва да бъде призната за страна, незасегната от този вреден организъм.
(5)
Австралия предостави информация, според която Queensland вече не е незасегната от Xanthomonas campestris. Следователно Queensland вече не следва да бъде призната за незасегната от този вреден организъм.
(6)
Мерките, предвидени в настоящото решение, са в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
1. За целите на част А, глава I, точка 16.2 от приложение IV следните трети страни са признати за незасегнати от всички патогенни за цитрусите щамове на Xanthomonas campestris:
а)
всички трети страни - производители на цитрусови плодове в Европа, Алжир, Египет, Израел, Либия, Мароко, Тунис и Турция;
б)
в Африка: Южна Африка, Гамбия, Гана, Гвинея, Кения, Судан, Свазиленд и Зимбабве;
в)
в Централна и Южна Америка и на Карибските острови: Бахамските острови, Белийз, Чили, Колумбия, Коста Рика, Куба, Еквадор, Хондурас, Ямайка, Мексико, Никарагуа, Перу, Доминиканската република, Света Лучия, Ел Салвадор, Суринам и Венецуела;
г)
в Океания: Нова Зеландия.
2. За целите на част А, раздел I, точка 16.2 от приложение IV следните региони са признати за незасегнати от всички патогенни за цитрусите щамове на Xanthomonas campestris:
а)
в Австралия: Южна Нова Галия, Южна Австралия и щата Виктория;
б)
Бразилия, с изключение на щатите: Rio Grande do Sul, Santa Catarina, Paraná, São Paulo, Minas Gerais and Mato Grosso do Sul;
в)
в САЩ: Аризона, Калифорния, Гуам, Хавай, Луизиана, Северни Мариански острови, Пуерто Рико, Самоа, Тексас и Вирджинските острови;
г)
Уругвай, с изключение на департаментите: Salto, Rivera и Paysandu - на север от река Chapicuy.
Член 2
За целите част А, глава I, точка 16.3 от приложение IV следните трети страни са признати за незасегнати от Cercospora angolensis Carv. et Mendes:
а)
всички трети страни - производители на цитрусови плодове в Северна, Централна и Южна Америка, Карибите, Азия, с изключение на Йемен, в Европа и в Океания;
б)
всички трети страни - производители на цитрусови плодове в Африка, с изключение на Ангола, Камерун, Централноафриканската република, Демократична република Конго, Габон, Гвинея, Кения, Мозамбик, Нигерия, Уганда, Замбия и Зимбабве.
Член 3
1. За целите част А, глава I, точка 16.4 от приложение IV следните трети страни са признати за незасегнати от всички патогенни за цитрусите щамове на Guignardia citricarpa Kiely:
а)
всички трети страни, производители на цитрусови плодове в Северна, Централна и Южна Америка, с изключение на Аржентина и Бразилия, Карибите и Европа;
б)
всички трети страни - производители на цитрусови плодове в Азия, с изключение на Бутан, Китай, Индонезия, Филипините и Тайван;
в)
всички трети страни - производители на цитрусови плодове в Африка, с изключение на Южна Африка, Кения, Мозамбик, Свазиленд, Замбия и Зимбабве;
г)
всички трети страни - производители на цитрусови плодове в Океания, с изключение на Австралия и Vanuatu.
2. За целите част А, раздел I, точка 16.4 от приложение IV следните региони са признати за незасегнати от всички патогенни за цитрусите щамове на Guignardia citricarpa Kiely:
а)
в Южна Африка: Western Cape; Northern Cape: главните областни центрове Hartswater и Warrenton;
б)
в Австралия: Южна Австралия, Западна Австралия и Северната територия;
в)
в Китай: всички региони, с изключение на Sichuan, Yunnan, Guangdong, Fujian и Zhejiang;
г)
в Бразилия: всички региони, с изключение на щатите Рио де Жанейро, Сао Паулу и Rio Grande do Sul.
Член 4
Решение 98/83/ЕО се отменя.
Член 5
Адресати на настоящото решение са държавите-членки.
Съставено в Брюксел на 5 юли 2006 година.